שגרירות ישראל בוושינגטון

שגרירות ישראל בוושינגטון היא הנציגות הדיפלומטית העיקרית של ישראל בארצות הברית והשגרירות הישראלית הגדולה ביותר בעולם. היא שוכנת בשדרות International Drive 3514 בוושינגטון די. סי. השגרירות החלה לפעול כצירות ב-14 במאי 1948, בעקבות ההכרה דה פקטו של ארצות הברית בישראל מיד לאחר הכרזת העצמאות. שגריר ישראל בוושינגטון מאז ינואר 2025 הוא יחיאל לייטר.

בעלי תפקידים ומחלקות
 שגריר ישראל בארצות הברית הוא ראש הנציגות. מגיש את כתב האמנתו לנשיא ארצות הברית. בשל חשיבותם ואופיים של יחסי ישראל וארצות הברית, על השגריר בוושינגטון להיות מקובל על ראש ממשלת ישראל. בהתאם, השגריר בוושינגטון הוא פעמים רבות מינוי פוליטי ואיש אמונו של ראש ממשלת ישראל ולאו דווקא דיפלומט מקצועי, הגם שרבים מאלו שמילאו את התפקיד באו מתוך שירות החוץ.
 סגן ראש הנציגות (DCM) משמש כמנהל הנציגות בפועל ואחראי לתיאום בין כל המחלקות והנספחויות בשגרירות. התפקיד מאויש על ידי דיפלומט מקצועי מקרב הסגל הבכיר של משרד החוץ, בדרג שגריר או ציר. התפקיד נחשב לאחד התפקידים הבכירים והרגישים ביותר בשירות החוץ הישראלי.
 המחלקה המדינית – כפופה לשגריר ולסגנו. אחראית על ניהול הקשר בין ממשלת ישראל לבין הממשל הפדרלי של ארצות הברית, ארגון ביקורים רשמיים וחתימה על הסכמים מדיניים.
 מחלקת קונגרס – בראשה עומד ציר לענייני קונגרס. אמונה על פיתוח הקשרים עם שני בתי הקונגרס האמריקאי ועם המחוקקים המכהנים בו והמתמודדים בבחירות.
 מחלקת דיפלומטיה ציבורית – בראשה עומד ציר. אחראית על גיבוש ויישום אסטרטגיה לדיפלומטיה הציבורית בוושינגטון הבירה ובזירה האמריקאית בכלל. כוללת את המחלקות הבאות:
 מחלקת עיתונות, תקשורת ודיפלומטיה ציבורית – מקדמת את סדר היום הישראלי במגוון תחומים בתקשורת האמריקאית ובקרב הציבור הרחב.
 מחלקת אקדמיה – אחראית על חתימה ויישום של הסכמים בין המדינות בתחום האקדמיה, יצירת קשר בין מוסדות אקדמיים, חילופי סטודנטים ומלגות לימודים.
 מחלקת תרבות – אחראית על חתימה ויישום של הסכמי תרבות בין המדינות, חשיפת קהלים אמריקאי לתרבות ישראלית ועידוד קשרים בין מוסדות תרבות בשתי המדינות.
 מחלקת מנהלה – בראשה עומד הקונסול (המשמש גם כקצין המנהלה – קצ"מ).
 המחלקה הקונסולרית – מספקת שירותים קונסולריים לתושבי וושינגטון די.סי, מרילנד ווירג'יניה.
 מחלקת מחשוב
 מחלקת רכש והתקשרויות
 נספחות צה"ל – בשל מערכת הקשרים הביטחוניים הענפים בין המדינות והסכם הסיוע הביטחוני, נחשבת לנספחות הצבאית החשובה של ישראל בעולם. בראשות הנספחות עומד קצין בדרגת אלוף.
 נספחות משטרת ישראל
 נציגות משרד האוצר
 נציגות משרד הכלכלה

הבית הישראלי
בנוסף לעבודתה השוטפת, מפעילה שגרירות ישראל בוושינגטון את "הבית הישראלי", שמטרתו טיפוח הקשר בין הקהילה הישראלית הגדולה המתגוררת באזור לבין ישראל. במסגרת הבית הישראלי מתקיימות פעילויות תרבות שונות, פעילויות לילדים וכן נחגגים החגים ומתקיימים טקסים בשיתוף השגרירות והקהילה. כמו כן, מספק הבית הישראלי שירותי ייעוץ והכוונה לישראלים אשר קיבלו את ההחלטה לחזור לישראל, ומלווה את התושב החוזר בכל השלבים עד לחזרתו הביתה.

היסטוריה
עם קום המדינה התמקמה השגרירות במשרדי הסוכנות היהודית ברחוב מסצ'וסטס 1210.

בספטמבר 1951 עברה השגרירות לבניין חדש, ומספר עובדיה עמד על 55.

בדצמבר 1980 עברה השגרירות למשכנה הנוכחי.

ב-21 בנובמבר 1985 המרגל ג'ונתן פולארד ואשתו אן נמלטו מסוכני ה-FBI אל השגרירות. מפעילו של פולארד רפי איתן הורה לא לתת לפולארד מקלט בשגרירות, ומיד עם יציאתם מהשגרירות הם נעצרו.

 הפיגוע במוזיאון היהודי (2025) 

ב-21 במאי 2025, בלילה, נורו למוות שני דיפלומטים עובדי שגרירות ישראל, ירון לישינסקי מהמחלקה הפוליטית של השגרירות, ושרה מילגרם מהמחלקה לתקשורת ציבורית, בעת שיצאו מאירוע דיפלומטי במוזיאון היהודי של הבירה. החשוד, אליאס רודריגז בן ה-31 משיקגו, נעצר במקום.

תפקיד השגריר בוושינגטון
בשל חשיבותם האסטרטגית של יחסי ארצות הברית – ישראל לביטחונה של ישראל, תפקיד שגריר ישראל לארצות הברית נחשב לבכיר במיוחד. השגרירים אבא אבן וגלעד ארדן שימשו במקביל כשגרירים לאו"ם.

ראשי הנציגות לדורותיהם 
 תמונה  שם  תקופת כהונה  הערותראש הממשלה הממנהבתקופת ממשל1 70px  אליהו אילת  1948–1950 מ-1945 שימש כנציג הסוכנות בוושינגטון ושם קיבל מנשיא ארצות הברית, הארי טרומן, את ההודעה בדבר הכרת ארצות הברית במדינת ישראל. התמנה לציר ראשון ואחר-כך כשגריר הראשון בארצות הברית. לימים נשיא האוניברסיטה העברית בירושליםדוד בן-גוריוןהארי ס. טרומן2 70px  אבא אבן  1950–1959  במקביל לכהונתו כשגריר ישראל באומות המאוחדות; לימים שר החוץהארי ס. טרומן, דווייט אייזנהאואר3 70px  אברהם הרמן  1959–1968  השגריר בזמן מלחמת ששת הימים; לימים נשיא האוניברסיטה העברית בירושליםדווייט אייזנהאואר, ג'ון פ. קנדי, לינדון ב. ג'ונסון4 70px  יצחק רבין  1968–1973  לימים ראש ממשלת ישראללוי אשכוללינדון ב. ג'ונסון, ריצ'רד ניקסון5 70px  שמחה דיניץ  1973–1978  השגריר במהלך מלחמת יום הכיפורים, חתימת מזכר הבנות בין המדינות (1975) ובהסכמי קמפ דייוויד (1978); לימים יו"ר הסוכנות היהודיתגולדה מאירריצ'רד ניקסון, ג'רלד פורד, ג'ימי קרטר6 70px  אפרים עברון  1978–1982 מנחם בגיןג'ימי קרטר, רונלד רייגן7 70px  משה ארנס  1982–1983  השגריר במהלך מלחמת לבנון הראשונה; לימים שר החוץ ושר הביטחוןרונלד רייגן8 70px  מאיר רוזן  1983–1987  השגריר במהלך פרשת פולארדיצחק שמיר9 70px  משה ארד  1987–1990 שמעון פרס10 70px  זלמן שובל  1990–1993  השגריר במהלך מלחמת המפרץיצחק שמירג'ורג' הרברט ווקר בוש1998–2000תקופת כהונה שנייהבנימין נתניהוביל קלינטון11 70px  איתמר רבינוביץ  1993–1996  השגריר בתקופת החתימה ותחילת יישום הסכמי אוסלויצחק רבין12 70px  אליהו בן-אלישר  1996–1998 בנימין נתניהו13 70px דוד עברי 2000–2002אהוד ברקג'ורג' ווקר בוש14 70px דני אילון 2002–2006 השגריר בזמן מלחמת עיראקאריאל שרון15 70px סלי מרידור 2006–2009אהוד אולמרט16 70px מיכאל אורן 2009–2013בנימין נתניהוברק אובמה17 105x105 פיקסלים רון דרמר 2013–2021 השגריר בעת חתימת הסכם איחוד האמירויות–ישראל והסכם בחריין–ישראלדונלד טראמפ18 70px גלעד ארדן 2021 במקביל לכהונתו כשגריר ישראל באומות המאוחדות19 70px מיכאל הרצוג 2021 – ינואר 2025 טבח שבעה באוקטובר, מלחמת חרבות ברזלנפתלי בנטג'ו ביידן 20 70pxיחיאל לייטרינואר 2025 – מכהןמלחמת חרבות ברזלבנימין נתניהודונלד טראמפ

 נספחי צה"ל בארצות הברית 
בשגרירות נמצא נספח צבאי. משנות ה-80 של המאה ה-20 מתמנה תמיד לתפקיד קצין בדרגת אלוף. הנספחות כוללת מלבד הנספח עצמו עוד מספר נספחים המתמקצעים בתחומים שונים (אוויר, יבשה, ים, ומודיעין). נספחים אלה הם קצינים בדרגת אלוף-משנה.

עד עמוס ירון ב־1986 היה הנספח בארצות הברית ממונה גם כנספח צבאי לקנדה.

נספח צה"ל בארצות הברית הוא האלוף היחיד בצה"ל שאיננו חבר פורום מטכ"ל. עובדה זו שיחקה תפקיד בבחירתו של מרדכי גור לרמטכ"ל לאחר מלחמת יום הכיפורים: בעת המלחמה כיהן גור כנספח צה"ל בארצות הברית, על כן לא דבק בו רבב ציבורי והוא מונה לתפקיד הרמטכ"ל (לאחר כהונה קצרה כמפקד פיקוד הצפון).

שםתקופת כהונההערותאל"ם חיים הרצוג1950–1954לימים ראש אמ"ן, שגריר ישראל באו"ם ונשיא המדינהאל"ם כתריאל שלמון1954–1957אל"ם אהרן יריב1957–1960לימים ראש אגף המודיעין ושר בממשלות ישראלאל"ם יהודה פריהר1960–1963אל"ם רם רון1963–1966אלוף יוסף גבע1966–1968הנספח במלחמת ששת הימיםתא"ל דוד כרמון1968–1969נפטר במהלך כהונתואלוף אלי זעירא1970–1972לימים ראש אגף המודיעיןאלוף מרדכי גור1972–1973הנספח במלחמת יום הכיפורים; לימים הרמטכ"ל ה-10 ושר בממשלות ישראלאלוף אברהם אדן1974–1977אלוף שלמה ענבר1977–1980אלוףמנחם מרון1980–1983אלוף אורי שמחוני1983–1986אלוף עמוס ירון1 באוגוסט 1986–יוני 1989מונה כנספח לארצות הברית וקנדה, אך קנדה סירבה לקבלו עקב טבח סברה ושתילהאלוף אברהם בן-שושן1989–1991מפקד חיל היםאלוף עוזי לבצור1991–1992הנספח בעת מלחמת המפרץאלוף גיורא רום1992–1995אלוף יורם יאיר1995–1997אלוף זאב ליבנה1997–2001אלוף משה עברי-סוקניק2001–2004אלוף עמוס ידלין2004–2005לימים ראש אגף המודיעיןאלוף דן הראל2005–2007לימים סגן הרמטכ"לאלוף בני גנץ2007–2009לימים הרמטכ"ל ה-20, יושב ראש הכנסת ושר בממשלות ישראלאלוף גדי שמני2009–2012אלוף יעקב אייש2012–2016אלוף מיקי אדלשטייןספטמבר 2016 – 3 בספטמבר 2019אלוף יהודה פוקס3 בספטמבר 2019–28 ביולי 2021לימים אלוף פיקוד המרכזאלוף הדי זילברמן28 ביולי 2021 – דצמבר 2025לימים ראש אגף התכנוןתא"ל אסף ורדי2025–ממלא מקום

ראו גם
 נציגויות דיפלומטיות של ישראל בעולם
 יחסי ארצות הברית – ישראל
 משרד החוץ

קישורים חיצוניים





הערות שוליים

ארצות הברית
קטגוריה:יחסי ארצות הברית – ישראל
קטגוריה:וושינגטון די. סי.: שגרירויות
ישראל